CELEX: 32008R0571
Language: da
Date: 2008-06-19 00:00:00
Title: Kommissionens forordning (EF) nr. 571/2008 af 19. juni 2008 om ændring af bilag III til Europa-Parlamentets og Rådets forordning (EF) nr. 999/2001 for så vidt angår kriterierne for revision af de årlige BSE-overvågningsprogrammer (EØS-relevant tekst)

20.6.2008   
            
            
               DA
            
            
               Den Europæiske Unions Tidende
            
            
               L 161/4
            
         
      KOMMISSIONENS FORORDNING (EF) Nr. 571/2008
   af 19. juni 2008
   om ændring af bilag III til Europa-Parlamentets og Rådets forordning (EF) nr. 999/2001 for så vidt angår kriterierne for revision af de årlige BSE-overvågningsprogrammer
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier (1), særlig artikel 23, stk. 1, og
   ud fra følgende betragtninger:
   
               (1)
            
            
               I forordning (EF) nr. 999/2001 er der fastsat regler for forebyggelse af, kontrol med og udryddelse af transmissible spongiforme encephalopatier (TSE) hos dyr. Hver medlemsstat skal i henhold til forordningen gennemføre et årligt TSE-overvågningsprogram baseret på aktiv og passiv overvågning.
            
         
               (2)
            
            
               I henhold til artikel 6, stk. 1b, i forordning (EF) nr. 999/2001 kan medlemsstater, der kan påvise en forbedring af den epidemiologiske situation i landet, anmode om, at deres årlige overvågningsprogrammer revideres.
            
         
               (3)
            
            
               Adskillige medlemsstater, hvor der er konstateret en positiv tendens i den epidemiologiske situation med hensyn til bovin spongiform encephalopati (BSE), har udtrykt interesse for at få deres årlige BSE-overvågningsprogrammer revideret. For at give de pågældende medlemsstater mulighed for at forelægge Kommissionen en anmodning om revision af deres BSE-overvågningsprogrammer er det nødvendigt at fastsætte kriterier for, hvordan en forbedring af den epidemiologiske situation dokumenteres.
            
         
               (4)
            
            
               Kriterierne er epidemiologiske indikatorer, der tager sigte på en kvantificeret vurdering af BSE-situationens udvikling i medlemsstaterne gennem årene.
            
         
               (5)
            
            
               Af hensyn til klarheden og sammenhængen bør kriterierne fastsættes i bilag III til forordning (EF) nr. 999/2001.
            
         
               (6)
            
            
               Forordning (EF) nr. 999/2001 bør derfor ændres i overensstemmelse hermed.
            
         
               (7)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         UDSTEDT FØLGENDE FORORDNING:
   Artikel 1
   Bilag III til forordning (EF) nr. 999/2001 ændres som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. juni 2008.
      
         
            På Kommissionens vegne
         
         Androulla VASSILIOU
         
         
            Medlem af Kommissionen
         
      
   
   
      (1)  EFT L 147 af 31.5.2001, s. 1. Senest ændret ved forordning (EF) nr. 357/2008 (EUT L 111 af 23.4.2008, s. 3).
   
      BILAG
      I kapitel A, del I, i bilag III til forordning (EF) nr. 999/2001 indsættes følgende som punkt 7:
      
         »7.   Revision af de årlige BSE-overvågningsprogrammer, jf. artikel 6, stk. 1b
         7.1.   Medlemsstaternes anmodninger
         Anmodninger forelagt for Kommissionen af medlemsstaterne om revision af deres årlige BSE-overvågningsprogram skal mindst indeholde følgende:
         
                     a)
                  
                  
                     oplysninger om det gældende system for årlig BSE-overvågning gennem de seneste seks år på medlemsstatens område, herunder detaljeret dokumentation, der godtgør, at de epidemiologiske kriterier i punkt 7.2 er overholdt
                  
               
                     b)
                  
                  
                     oplysninger om det gældende system for identifikation og sporbarhed af kvæg, jf. artikel 6, stk. 1b, tredje afsnit, litra b), gennem de seneste seks år på medlemsstatens område, herunder en detaljeret beskrivelse af, hvordan den elektroniske database, jf. artikel 5 i Europa-Parlamentets og Rådets forordning (EF) nr. 1760/2000 (1), fungerer
                  
               
                     c)
                  
                  
                     oplysninger om forbud vedrørende foder gennem de seneste seks år på medlemsstatens område, herunder en detaljeret beskrivelse af håndhævelsen af forbuddet mod fodring af husdyr med animalske proteiner, jf. artikel 6, stk. 1b, tredje afsnit, litra c), inkl. prøveudtagningsplanen samt antallet og arten af konstaterede overtrædelser og resultater af opfølgende foranstaltninger
                  
               
                     d)
                  
                  
                     en detaljeret beskrivelse af det foreslåede reviderede BSE-overvågningsprogram, som omfatter det geografiske område, hvor programmet skal gennemføres, samt en beskrivelse af delpopulationer af kvæg, som skal være omfattet af det reviderede BSE-overvågningsprogram, herunder angivelser af aldersgrænser og antal prøver, der udtages til test
                  
               
                     e)
                  
                  
                     resultatet af en dækkende risikoanalyse, der viser, at det reviderede BSE-overvågningsprogram vil sikre beskyttelsen af menneskers og dyrs sundhed. Risikoanalysen skal omfatte en fødselskohorteanalyse eller andre relevante undersøgelser, der har til formål at dokumentere, at de TSE-risikoreducerende foranstaltninger, herunder forbud vedrørende foder, jf. artikel 6, stk. 1b, tredje afsnit, litra c), er blevet gennemført effektivt.
                  
               7.2.   Epidemiologiske kriterier
         Anmodninger om revision af et BSE-overvågningsprogram kan kun godtages, hvis den pågældende medlemsstat som supplement til kravene i artikel 6, stk. 1b, tredje afsnit, litra a), b) og c), kan dokumentere, at følgende epidemiologiske kriterier er opfyldt på deres område:
         
                     a)
                  
                  
                     I mindst seks på hinanden følgende år efter datoen for gennemførelsen af Fællesskabets BSE-overvågningsprogram, jf. artikel 6, stk. 1b, tredje afsnit, litra b):
                     enten
                     
                                 i)
                              
                              
                                 har det gennemsnitlige fald i den årlige BSE-forekomst, der er påvist hos populationen af voksent kvæg (over 24 måneder gamle) været større end 20 %, og det samlede antal BSE-ramte kreaturer født efter gennemførelsen af Fællesskabets totale forbud mod fodring af husdyr med animalske proteiner, jf. artikel 6, stk. 1b, tredje afsnit, litra c), har udgjort højst 5 % af det samlede antal bekræftede BSE-tilfælde
                                 eller
                              
                           
                                 ii)
                              
                              
                                 har den konstaterede årlige BSE-forekomst hos populationen af voksent kvæg (over 24 måneder gamle) konstant været under 1/100 000
                                 eller
                              
                           
                                 iii)
                              
                              
                                 har der i alt været under fem bekræftede BSE-tilfælde (denne mulighed vedrører kun medlemsstater med en population af voksent kvæg (over 24 måneder gamle) på under 1 000 000 dyr).
                              
                           
               
                     b)
                  
                  
                     Efter seksårsperioden omhandlet i litra a) har der ikke været tegn på en forværring af den epidemiologiske situation med hensyn til BSE.
                  
               
      
         (1)  EFT L 204 af 11.8.2000, s. 1.«